# Dokumenttieditorit

### OnlyOffice, Etherpad ja Cryptpad

**Yhteisöllisessä toiminnassa keskeinen tarve on kerätä yhteen tietoa ja hyödyntää ihmisten kollektiivista eli ns. "parviälyä". Tähän oivana apuna toimii yhteismuokattavat tekstieditorit, joita moni pystyy muokkaamaan omalla koneellaan (vaikkapa eri puolilta maailmaa) täysin samanaikaisesti.**

> **Huom!** Elokapinassa vältämme datajättien kuten Googlen ja Microsoftin tuotteiden käyttöä, koska ne keräävät käyttäjistä ja vierailijoista suuren määrän dataa (mm. IP-osoitteet ja laitetunnisteet vaikka et olisikaan kirjautunut), jonka avulla käyttäjät voidaan profiloida ja identifioida. XR UK:ta on [kritisoitu mm. Googlen](https://greenandblackcross.org/statement-on-extinction-rebellion-xr-why-we-can-no-longer-work-with-xr-organiser/) palveluiden käytöstä.

### 1. Elokapinan oma: OnlyOffice

Löytyy pilvipalvelun yhteydestä osoitteesta: [https://cloud.elokapina.fi](https://cloud.elokapina.fi)

Elokapinan pilvipalvelun yhteydessä toimii OnlyOffice-dokumenttieditori. Tämä editori on täysiverinen dokumenttieditori ja osaa käsitellä monenlaisia erilaisia tiedostoja. Sen avulla voi luoda ja muokata sekä **tekstidokumentteja** että **taulukoita**.&#x20;

Käyttövarmuus ei ole aivan yhtä hyvä kuin esim. Google docseissa, ja joskus usean henkilön muokatessa dokumenttia samaan aikaan yhden käyttäjän muokkaukset saattavat "estyä", eikä editori anna jatkaa muokkausten tekemistä. Tällöin sivun päivittäminen auttaa.

**Milloin kannattaa käyttää OnlyOfficea?**

* Kun tarvitset muokkauksia samanaikaisesti pienen ryhmän kesken (<5 henkilöä muokkaa dokumenttia samanaikaisesti)
* Kun haluat säilöä dokumentteja pitkäksi ajaksi&#x20;
* Kun haluat tehdä dokumentit löydettäviksi cloudista joko koko Elokapinalle tai vain omalle työ- tai paikallisryhmällesi &#x20;
* Kun tarvitset mahdollisuuden tehdä dokumenteista hyvälaatuisia tulosteita
* Kun haluat muuntaa dokumentit `.pdf`-muotoon
* Kun tarvitset Microsoft Officen tai Google docsin kaltaista ominaisuuksiltaan monipuolista editoria&#x20;
* Kun tarvitset Elokapinan omia fontteja (**Fucxed** ja **Crimson**)

**Milloin ei kannata käyttää OnlyOfficea?**

* Kun tarvitset nopeasti toimivaa palvelua, jossa on minimaalinen määrä ominaisuuksia
* Kun tarvitset muokkauksia samanaikaisesti suuren ryhmän kesken (5+ henkilöä muokkaa dokumenttia samanaikaisesti)
* Kun suunnittelet keltaista tai punaista aktiota (sisältää kansalaistottelemattomuutta)
* Kun haluat muokata dokumenttia myös mobiililaitteilla (lukeminen onnistuu, mutta muokkaaminen valitettavasti ei)

**Miten OnlyOfficea käytetään?**

Uuden dokumentin voi luoda cloudissa näin: 1. Paina keski-näkymän vasemmasta yläreunasta olevasta `+` kuvakkeesta. 2. Valitse aukeavasta tiputusvalikosta **Document**, **Sheet** tai **Presentation** tarpeen mukaan. 3. Kirjoita tiedostolle nimi ja paina --> -symbolia välittömästi nimen oikealla puolella. 4. Uusi dokumentti aukeaa ja voit aloittaa kirjoittamisen

Alla hahmotusta helpottamaan animaatio:&#x20;

![](https://2373975476-files.gitbook.io/~/files/v0/b/gitbook-legacy-files/o/assets%2F-MM0pp-S00Pq0Bz1qq09%2F-MUYkc3CWUs2ms8djNhB%2F-MUYm8fhrNJ9M9KViO0j%2F2121cbfc36fe09a9f2aabe75d2b688f10582e44f.gif?alt=media\&token=bfd2378d-dff8-4694-aa8c-3a87de78eee2)

**Miten yhteisiä linkkejä jaetaan OnlyOfficeen?**

OnlyOfficesta voi jakaa monenlaisia linkkejä erilaisilla oikeuksilla. Helpointa on kuitenkin muiden käyttäjien kannalta on jakaa kokonaan julkinen linkki, joka ei vaadi erillistä kirjautumista cloud.elokapina.fi palveluun. Julkiseen linkkiin voi myös lisätä muokkausoikeudet. Linkit jaetaan aina cloudin kansio-näkymästä eikä itse OnlyOffice-editorista:

[Näin jaat dokumentista julkisen linkin muokkausoikeuksilla cloudista (animoitu esimerkki).](https://cloud.elokapina.fi/index.php/s/EED8ERfxPP88cmA)

### 2. Etherpad

Löytyy: pad.riseup.net tai [pad.organise.earth](https://pad.organise.earth), jälkimmäinen on globaalin XR:n isännöimä etherpad ja vaatii tunnukset, jotka saat tarvittaessa omalta koordinaattoriltasi tai @XRyllapito -käyttäjältä.

Etherpad on todella nopea ja helppokäyttöinen dokumenttieditori, joka toimii hyvin usealla käyttäjällä samaan aikaan. Tällä erää Elokapina ei isännöi omaa etherpadia, mutta niin aktivistiverkosto riseup.net että globaali XR tarjoaa palvelun käyttöön. Riseupin padit ovat globaalin XR:n tarjoamia vaivattomampia käyttää, koska ne eivät vaadi erillistä salasanaa / kirjautumista.

\[details="Lue lisää (klikkaa)"]

**Milloin kannattaa käyttää Etherpadia?**

* Kun tarvitset nopeasti latautuvaa tekstieditoria, johon moni pystyy kirjoittamaan samaan aikaan (myös mobiililaitteilla)
* Kun tarvitset helppokäyttöisyyttä
* Etherpad toimii ns. "sommittelupadina" ideointiin
* Kun tarvitset muokkauksia samanaikaisesti suuren ryhmän kesken (5+ henkilöä muokkaa dokumenttia samanaikaisesti)

**Milloin ei kannata käyttää Etherpadia?**

* Kun tarvitset tulostettavia dokumentteja tai .pdf-verioita tiedostoista
* Kun suunnittelet keltaista tai punaista aktiota (tarvitset vahvaa salausta)
* Kun haluat säilyttää dokumentteja pitkään&#x20;
* Kun haluat tehdä dokumentit löydettäviksi myös muille kapinallisille cloudin kautta

**Miten Etherpadia käytetään?**

Palvelun käyttäminen on todella helppoa. 1. Mene jompaan kumpaan yllä mainittuun osoitteeseen, pad.organise.earth kysyy ensiksi tunnusta ja salasanaa (saat ne omalta koordinaattoriltasi). 2. Valitse nimi (valinnainen) ja kuinka kauan haluat dokumenttia säilytettävän, (1pv, 60pv, tai 1v) (pad.riseup.net): &#x20;

![](https://2373975476-files.gitbook.io/~/files/v0/b/gitbook-legacy-files/o/assets%2F-MM0pp-S00Pq0Bz1qq09%2F-MUYkc3CWUs2ms8djNhB%2F-MUYmGFSBC0WRfjkemSN%2F0d7a6ba100469fedfd54dc0d67321db44123ab59.png?alt=media\&token=7409bfcd-59eb-446e-9d2b-7988914cbaf5)

3\. Uusi pad avautuu ja voit alkaa kirjoittaa sisältöä!

**Miten yhteisiä linkkejä jaetaan Etherpadiin?**

Kun editori on auki, voit jakaa linkin suorilla osoitekentästä sellaisenaan. Helppoa!

### 3. Cryptpad

**Löytyy:** [cryptpad.fr](https://cryptpad.fr) tai [cryptpad.organise.earth](https://cryptpad.organise.earth), jälkimmäinen on globaalin XR:n isännöimä palvelu.

> **Päivitys 09/2021**: organise.earth versio toimii edelleen, mutta on huomattavasti hitaampi lataamaan kuin cryptpad.fr.

Cryptpad on helppokäyttöinen vahvasti salattu dokumenttieditori, jota pystyy muokkaamaan monella käyttäjällä samaan aikaan. Salauksensa ansiosta se soveltuu hyvin keltaisten ja punaisten aktioiden suunnitteluun. Tällä erää Elokapina ei isännöi omaa cryptpadia, mutta niin ranskalainen cryptpadin kehittäjä-organisaatio kuin globaali XR:kin tarjoaa palvelun käyttöön ilmaiseksi. _(Mikäli päädyt käyttämään editoria usein, muista harkita lahjoitusta cryptpadin kehittäjille. Palvelu on avointa lähdekoodia.)_.

**Milloin kannattaa käyttää Cryptpadia?**

* Kun tarvitset yhteismuokattavaa tekstieditoria, johon moni pystyy kirjoittamaan samaan aikaan (myös mobiililaitteilla)
* Kun suunnittelet väriltään keltaisia tai punaisia aktioita (sisältää kansalaistottelemattomuutta)

**Milloin ei kannata käyttää Cryptpadia?**

* Kun tarvitset tulostettavia dokumentteja tai .pdf-verioita tiedostoista
* Kun haluat säilyttää dokumentteja pitkään&#x20;
* Kun haluat tehdä dokumentit löydettäviksi myös muille kapinallisille cloudin kautta
* Kun haluat mahdollisimman lyhyet latausajat (salattujen padien lataaminen voi kestää jopa 10-20s)

**Miten Cryptpadia käytetään?**

Palvelun käyttäminen on helppoa. 1. Mene jompaan kumpaan yllä mainittuun osoitteeseen 2. Valitse tiedoston tyypiksi **Rich text** (Cryptpad tarjoaa nykyisin myös monia muita tyyppejä, joita voit kokeilla. Rich text-tyypille on kuitenkin vahvin tuki): \


![](https://2373975476-files.gitbook.io/~/files/v0/b/gitbook-legacy-files/o/assets%2F-MM0pp-S00Pq0Bz1qq09%2F-MUYkc3CWUs2ms8djNhB%2F-MUYmbZOEOF7dj5fQ5ps%2F40ec5f83f1084e781702f151e560a8fac07cbe68.jpeg?alt=media\&token=60c1197a-6f22-400e-995c-5fcf949152d3)

3\. Uusi dokumentti latautuu, vahvan salauksen takia tässä saattaa kestää hetki.

**Miten yhteisiä linkkejä jaetaan Cryptpadiin?**

Kun editori on auki, voit jakaa linkin muokkausoikeuksilla suoraan osoitekentästä. Jos haluat jakaa vain lukuoikeuksilla olevan linkin, valitse **Share** toiminto.

{% hint style="warning" %}
**Huom!** Jos ehdit tekemään oman tilin cryptpadiin (kutsutaan myös cryptdrive-nimellä), ei suoraan osoitekentästä jakaminen onnistu, vaan tällöin muille jaettava linkki täytyy tehdä **Share**-valikon kautta.
{% endhint %}

![](https://2373975476-files.gitbook.io/~/files/v0/b/gitbook-legacy-files/o/assets%2F-MM0pp-S00Pq0Bz1qq09%2F-MUYmp1Ivt97Ki5P9JWH%2F-MUYmxWDEyA9HQoKHtM2%2Ff7f8a8f5d4ffd29fda164a9130234ffb31590b98.gif?alt=media\&token=0d75273a-67af-4c81-a9c7-9fb35c43ad55)

